**RÁMCOVÁ DOHODA O POSKYTNUTÍ SLUŽIEB**

**1. časť predmetu zákazky - Viacdňové exkurzie a/alebo 2. časť predmetu zákazky - 1dňové exkurzie[[1]](#footnote-1)**

uzatvorená podľa ustanovení § 269 ods. 2 a nasl. zákona č. 513/1991 Zb. Obchodného zákonníka v znení neskorších zmien a doplnkov medzi zmluvnými stranami a podľa §83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)

## Článok I

## Zmluvné strany

* 1. **Objednávateľ:**

Názov: Gymnázium, Golianova 68, Nitra

Sídlo: Golianova 68, 949 01 Nitra

v zastúpení: RNDr. Zuzana Hurtová, riaditeľka školy

IČO: 00160261

DIČ: 2021062505

IBAN: SK04 8180 0000 0070 0031 1820

(ďalej aj ako „**Objednávateľ**“) a

## Poskytovateľ:

Názov:

Sídlo:

IČO:

DIČ:

IČ DPH:

Štatutárny orgán:

Zapísaná v OR Okresného súdu............................

(ďalej len „**Poskytovateľ**“)

(objednávateľ a poskytovateľ spoločne aj ako „**zmluvné strany“**)

## Článok II

## Preambula

**2.1**. Táto zmluva sa uzatvára ako výsledok verejného obstarávania podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky “ Zvýšenie kvality vzdelávania na Gymnáziu Golianova 68 v Nitre - Exkurzie”. Poskytovateľ berie na vedomie, že plnenia, ktoré poskytuje na základe tejto Zmluvy, sú financované z vlastných zdrojov a z Operačného programu Ľudské zdroje v rámci projektu „**Zvýšenie kvality vzdelávania na Gymnáziu Golianova 68 v Nitre**“, Kód ITMS projektu: 312011V658 (ďalej len „**projekt**“).

## Článok III

## Predmet zmluvy

* 1. Predmetom tejto zmluvy je poskytovanie služieb Poskytovateľom pre Objednávateľa na organizačné zabezpečenie exkurzií, s rôznym počtom opakovaní špecifikovaných v prílohe č. 1 tejto zmluvy, za účelom zvýšenia kvality vzdelávania v Gymnáziu Golianova 68 v Nitre (ďalej ako „**služba**“).
  2. Predmet zmluvy je súčasťou aktivít pre projekt, ktorý je spolufinancovaný z prostriedkov, ktoré Objednávateľ získa z prostriedkov Operačného programu Ľudské zdroje.
  3. Poskytovateľ sa zaväzuje poskytnúť Objednávateľovi službu na svoje náklady v dojednanom čase a za podmienok dohodnutých v tejto zmluve na základe objednávky Objednávateľa.
  4. Objednávateľ sa zaväzuje prevziať a zaplatiť za službu dohodnutú cenu, ponúknutú v rámci verejného obstarávania, ktorého výsledkom je táto zmluva.

## Článok IV

**Rozsah a spôsob plnenia a splnenia**

* 1. Zmluvné strany sa dohodli, že Poskytovateľ zabezpečí predmet Zmluvy priebežne počas trvania tejto zmluvy formou objednávok.
  2. Zmluvné strany sa dohodli, že Objednávateľ môže predložiť objednávku Poskytovateľovi kedykoľvek po nadobudnutí účinnosti tejto Zmluvy podľa potreby zabezpečenia požadovaných služieb s tým, že posledná objednávka môže byť Poskytovateľovi doručená najneskôr do termínu uvedenom v čl. VI odsek 6.1. tejto zmluvy.
  3. Službu je Poskytovateľ povinný dodať v súlade s objednávkou, a to v rozsahu exkurzií špecifikovaných v Prílohe č. 1 tejto Zmluvy, pričom platí, že Objednávateľ minimálne 30 pracovných dní pred konaním exkurzie vyšpecifikuje presné požiadavky na zabezpečenie exkurzie Poskytovateľom, a to minimálne v rozsahu:
     1. termín konania exkurzie – zahŕňa dátum a dĺžku trvania 1 exkurzie vrátane stanovenia miesta a času odchodu,
     2. predbežný počet účastníkov 1 exkurzie – pričom objednávateľ špecifikuje počet žiakov a pedagógov, resp. iných osôb,
     3. trasa exkurzie / miesto konania – predbežne vytipované lokality, vstupné na stanovené podujatia - počet osôb,
     4. forma dopravy,
     5. ubytovanie - počet osôb, počet izieb, stravovanie spojené s ubytovaním,
     6. stravovanie – napr. formou obedu počas exkurzie v navštívených lokalitách.
  4. Zmluvné strany sa dohodli, že pri bližšej špecifikácii a plánovaní jednotlivých exkurzií si budú poskytovať maximálnu súčinnosť, pričom platí, že na tento účel je postačujúca aj e-mailová komunikácia. Objednávateľ je povinný zaslať objednávku Poskytovateľovi písomne, faxom alebo e-mailom, na nasledovné kontaktné adresy, pričom prípadná telefonická rezervácia musí byť potvrdená písomne, faxom alebo e-mailom. Kontaktné údaje na doručenie objednávky:

.....................................................

* 1. Po doručení objednávky je Poskytovateľ povinný poskytnúť Objednávateľovi návrh špecifikácie exkurzie v rozsahu zadanom v objednávke (napr. názov hotela, možnosti ubytovania na izbách, čas odchodu a príchodu autobusom, presná trasa, informácie o možnosti vstupu na vybrané podujatia), a to v lehote 10 dní od zadania objednávky. Objednávateľ je povinný sa k návrhu Poskytovateľa vyjadriť v lehote 2 pracovných dní. Až po písomnom odsúhlasení Objednávateľom sa objednávka považuje za záväznú.
  2. Povinnosť zabezpečiť službu riadne a včas splní Poskytovateľ zabezpečením predmetu plnenia v požadovanom rozsahu. Poskytovateľ sa zaväzuje poskytnúť služby v prospech Objednávateľa, po dobu platnosti a účinnosti tejto zmluvy a podľa termínov uvedených v objednávke.
  3. Zmluvné strany sa dohodli, že v prípade nepriaznivého počasia a/alebo vis maior sa plánovaná exkurzia neuskutoční a poskytovateľ oznámi najbližší možný termín na realizáciu takto zrušenej exkurzie.
  4. V prípade, že služba nesplní všetky parametre podľa tejto zmluvy a v rozsahu objednávky Objednávateľa, Objednávateľ nie je povinný službu akceptovať.

## Článok V

## Súčinnosť zmluvných strán

* 1. Zmluvné strany sa dohodli, že si budú navzájom poskytovať súčinnosť tak, aby bol dosiahnutý cieľ sledovaný touto zmluvou.

## Článok VI

**Čas a miesto plnenia**

* 1. Poskytovateľ je povinný poskytovať požadované služby počas implementácie projektu Objednávateľa špecifikovaného v Čl. II ods. 1 tejto Zmluvy.
  2. Služby uvedené v článku IV. tejto zmluvy je Poskytovateľ povinný poskytnúť na území Slovenska podľa prílohy č. 1 a v súlade s požiadavkami objednávateľa.
  3. Objednávateľ sa zaväzuje nahlásiť Poskytovateľovi počet osôb zúčastňujúcich sa každej jednotlivej exkurzii, a to 5 pracovných dní pred konaním každej jednotlivej exkurzie bez toho, aby poskytovateľ objednávateľovi účtoval storno poplatky.

## Článok VII

**Cena za poskytnuté služby a platobné podmienky**

* 1. Zmluvné strany sa dohodli na základe výsledku verejného obstarávania a v súlade so zákonom č. 18/1996 Z. z. o cenách v znení neskorších na celkovej cene za poskytnutie služby vo výške
     1. Cena bez DPH EUR
     2. 20% DPH EUR
     3. Celková cena s DPH EUR
  2. Zmluvné strany sa dohodli, že cena za poskytnutie služby je konečná a nie je možné ju prekročiť. Jednotlivé časti ceny za službu sú určené v prílohe č. 1 tejto Zmluvy. Zmluvné strany výslovne uvádzajú, že prílohy určujúce cenu za službu sú úplné a záväzné a k ich zmene môže dôjsť výlučne na základe písomných dodatkov k tejto zmluve, a to výlučne postupom, ktorý je v súlade so zákonom o verejnom obstarávaní. Cena za službu zároveň zahŕňa všetky náklady Poskytovateľa na poskytnutie služby ako aj všetky poplatky spojené s realizáciou exkurzie, ktoré nie sú priamo pomenované pri jednotlivých exkurziách podľa prílohy č. 1, ako napr. ubytovanie pre vodičov autobusu, povinné stojné po určenom časovom úseku (striedanie šoférov, povinný oddych a pod.), ako aj poplatky súvisiace s inými zákonnými povinnosťami vzťahujúcimi sa na realizáciu exkurzie v Slovenskej republike a v cieľových destináciách exkurzií (napr. diaľničná známka, mýto a pod.). **Objednávateľ preddavky alebo zálohové platby na poskytnutie služby neposkytuje.**
  3. Poskytovateľ je oprávnený fakturovať Objednávateľovi len skutočne poskytnuté služby v zmysle článku IV. tejto zmluvy, teda cena dohodnutá v tomto článku zmluvy bude znížená na cenu za skutočne poskytnuté služby, ak cena za takto poskytnuté služby nedosahuje cenu dohodnutú. Uvedené závisí od počtu osôb zúčastnených požadovaných exkurzií ako aj samotného rozsahu zrealizovaných exkurzií, prípadne iných okolností majúcich vplyv na cenu. V zmysle uvedeného je Poskytovateľ povinný o každých takýchto okolnostiach, majúcich vplyv na cenu, informovať Objednávateľa bezodkladne po tom, čo sa o nich dozvie, a to prostredníctvom e-mailovej komunikácie.
  4. K cene za poskytnutie služby bude pripočítaná DPH podľa príslušného všeobecne záväzného právneho predpisu, v súčasnosti podľa platného zákona č. 222/2004 Z. z. o dani z pridanej hodnoty a to v deň vzniku daňovej povinnosti.
  5. Lehota splatnosti faktúry je stanovená na 30 dní od jej doručenia Objednávateľovi pričom platí, že Poskytovateľ je oprávnený vystaviť faktúru za poskytnutie služby po jej splnení (t.j. po uskutočnení celej exkurzie) podľa tejto zmluvy a záväznej objednávky. Povinnou prílohou faktúry je špecifikácia poskytnutých služieb s uvedením jednotlivých poskytnutých služieb a odplatou vyúčtovanou za jednotlivú službu.
  6. Faktúra vystavená Poskytovateľom musí obsahovať všetky náležitosti daňového dokladu podľa platných právnych predpisov, pričom poskytovateľ predloží objednávateľovi originály faktúr aj s prílohami v 4 vyhotoveniach.
  7. V prípade, ak faktúra vystavená Poskytovateľom nebude obsahovať náležitosti v zmysle príslušných právnych predpisov a/alebo nebude obsahovať ako prílohu písomnú špecifikáciu poskytnutých služieb, alebo ak špecifikácia služieb nebude zodpovedať skutočne poskytnutým službám zo strany Poskytovateľa, je Objednávateľ oprávnený vrátiť takúto faktúru Poskytovateľovi na opravu. V takom prípade prestáva plynúť lehota splatnosti faktúry a nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a tejto zmluvy.
  8. V prípade zavedenia povinnosti využívania systému zaručenej elektronickej fakturácie pre Objednávateľa alebo Poskytovateľa si zmluvné strany navzájom poskytnú súčinnosť pri prechode na nový systém v zmysle zákona č. 215/2019 Z.z. o zaručenej elektronickej fakturácii a centrálnom ekonomickom systéme a doplnení niektorých zákonov.
  9. V prípade omeškania Objednávateľa s úhradou faktúry v dohodnutej lehote, si Poskytovateľ môže uplatniť úrok z omeškania vo výške určenej všeobecne záväznými právnymi predpismi.
  10. V prípade, ak Poskytovateľ (alebo iní poskytovatelia služieb poskytovaných v rámci zájazdu) neposkytne služby uvedené v článku III. a IV. tejto zmluvy a v súlade so zmluvou riadne a včas a v požadovanom rozsahu, kvalite a vzájomne zmluvnými stranami dohodnutom termíne, je Poskytovateľ povinný zaplatiť Objednávateľovi zmluvnú pokutu vo výške 500 EUR a to najneskôr do 5 dní odo dňa jej uplatnenia Objednávateľom prostredníctvom písomnej výzvy Objednávateľa. Uvedené platí v prípade, ak skutočnosť vznikla zavinením poskytovateľa (alebo iného poskytovateľa služieb poskytovaných v rámci zájazdu).
  11. Objednávateľ nemá právo uplatniť si sankciu voči poskytovateľovi, ak situácia uvedená v bode 7.10 vznikla v dôsledku „vis maior“.
  12. Pod výrazom „vis maior sa rozumie neodvratná skutočnosť, nepredvídaná, neprekonateľná prekážka, udalosť, ktorá sa nedá naplánovať ani prekonať, a ktorá sa dá považovať za neodvratnú a neobyčajnú udalosť, ako napríklad vojna, požiar, záplavy, extrémne poveternostné podmienky alebo iné katastrofy, štrajky, a všetky ostatné udalosti, ktoré sú mimo vplyvu zmluvných strán (napr.: meškanie v dôsledku zlej dopravnej situácie, zatvorenie prevádzok v dôsledku vyhlásenia mimoriadnej situácie, technické havárie alebo podobné).
  13. Vznikom povinnosti Poskytovateľa zaplatiť zmluvnú pokutu ani skutočným zaplatením nie je dotknutý nárok Objednávateľa na náhradu škody, ktorá mu vznikla porušením povinnosti Poskytovateľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

## Článok VIII

**Práva a povinnosti zmluvných strán**

* 1. Poskytovateľ nie je oprávnený poveriť tretiu osobu poskytovaním služieb bez predchádzajúceho písomného súhlasu objednávateľa.
  2. Poskytovateľ je povinný:
     1. poskytnúť služby riadne a včas, s odbornou starostlivosťou v obvykle požadovanej kvalite a v súlade s požiadavkami tejto zmluvy a príslušných právnych predpisov,
     2. pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
     3. dodržiavať všetky pokyny Objednávateľa k poskytovaniu služieb a na požiadanie ihneď informovať Objednávateľa o priebehu poskytovania služieb podľa tejto zmluvy bezodkladne po zistení upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť úpravu alebo zmenu služieb,
     4. písomne oznámiť Objednávateľovi nevhodnosť pokynov a podkladov daných mu Objednávateľom na poskytovanie služieb bez zbytočného odkladu po tom, ako sa o ich nevhodnosti dozvie,
     5. dodržiavať hygienické zásady a predpisy,
     6. v plnom rozsahu nahradiť Objednávateľovi škodu, ktorú mu spôsobí nesplnením záväzkov podľa tejto zmluvy s bezprostredným zavinením poskytovateľa (alebo iného poskytovateľa služieb poskytovaných v rámci zájazdu),
  3. Poskytovateľ neposkytuje služby poistenia zodpovednosti za škodu, Objednávateľ má pre tento účel uzatvorené poistenie zodpovednosti za škodu (podľa poistnej zmluvy č. 1009900739 v znení dodatku č. 1 a č. 2).
  4. Objednávateľ je povinný zaplatiť Poskytovateľovi odplatu za poskytnuté služby v dohodnutej výške a lehote splatnosti.
  5. Poskytovateľ je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a to najneskôr v čase uzavretia tejto zmluvy. Poskytovateľ uvedené údaje doplní do Prílohy č. 2 tejto Zmluvy. V prípade, že Poskytovateľ nevyužije subdodávateľov pri plnení predmetu tejto zmluvy, túto skutočnosť preukáže čestným vyhlásením alebo iným obdobným dokladom.
  6. Poskytovateľ aj subdodávatelia musia zároveň spĺňať podmienky zákona č. 315/2016 Z.z. Zákon o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas celého trvania tejto zmluvy, ak sa na nich vzťahuje povinnosť zápisu v danom registri.
  7. Poskytovateľ môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Poskytovateľ predkladá tieto úpravy písomne Objednávateľovi k odsúhlaseniu a Objednávateľ je povinný sa k nemu vyjadriť do 4 pracovných dní. Každá takáto úprava má byť odovzdaná včas tak, aby nezdržovala poskytovanie služieb. Úpravy zoznamu subdodávateľov nebudú účinné bez predchádzajúceho písomného odsúhlasenia Objednávateľa. Odsúhlasenie subdodávateľov Objednávateľom žiadnym spôsobom nezbavuje Poskytovateľa záväzkov, povinností a zodpovedností vyplývajúcich z tejto zmluvy.

## Článok IX

**Porušenie zmluvy, Odstúpenie od zmluvy**

* 1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní po tom, ako sa o porušení dozvedela.
  2. Podstatným porušením zmluvných povinností je aj nedodržanie poskytovania služieb Poskytovateľa podľa bodu 10.1 tejto zmluvy, ak sa na poskytovanie jeho služieb vzťahujú ustanovenia príslušného zákona. Ak Objednávateľ u Poskytovateľa zistí porušenie ustanovení príslušného zákona podľa bodu 10.1 tejto zmluvy, je oprávnený od zmluvy okamžite odstúpiť. Týmto nie je dotknutý nárok Objednávateľa na náhradu škody, ktorá mu vznikla porušením povinností Poskytovateľa.
  3. Ak oprávnená strana oznámi druhej strane, že na splnení zmluvných povinností naďalej trvá alebo nevyužije v lehote právo od zmluvy odstúpiť, môže od zmluvy odstúpiť len spôsobom pre nepodstatné porušenie zmluvy v zmysle § 346 zákona č. 513/1991 Zb. Obchodného zákonníka.
  4. Ak oprávnená strana v lehote na odstúpenie od zmluvy stanoví na dodatočné plnenie dodatočnú lehotu, vzniká jej právo odstúpiť od zmluvy až po uplynutí dodatočnej lehoty.
  5. Odstúpením od zmluvy zmluva zaniká dňom doručenia vôle oprávnenej strany druhej zmluvnej strane.
  6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu spôsobenej škody a ušlého zisku v zmysle Obchodného zákona, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady služby, ktorá bola do odstúpenia od zmluvy poskytnutá.

## Článok X

## Osobitné podmienky

* 1. Poskytovateľ je povinný poskytovať svoje služby s maximálnou zodpovednosťou a v súlade s príslušnými ustanoveniami právnych predpisov, upravujúcich predmet tejto zmluvy. V prípade, že to je relevantné vo vzťahu k predmetu tejto zmluvy, je Poskytovateľ povinný v súlade so zákonom č. 170/2018 Z.z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov (zákon o zájazdoch) mať uzatvorené poistenie zájazdu pre prípad úpadku (§10). Mať uzatvorenú zmluvu s poistiteľom o poistení zájazdu pre prípad úpadku nemá povinnosť cestovná agentúra, t. j. subjekt, ktorý len sprostredkuje predaj zájazdov iných cestovných kancelárií. Cestovná agentúra je však povinná plniť predmet zmluvy tak, aby v prípade, že sa na predmet tejto zmluvy vzťahuje povinnosť podľa § 10 zákona o zájazdoch, cestovná kancelária, ktorej zájazd sprostredkuje na predaj, bude mať takéto poistenie uzatvorené. Cestovná agentúra zodpovedá za riadne plnenie, poskytované včas a v súlade s príslušnými predpismi v prípade plnenia cestovnej kancelárie - za svojho subdodávateľa ako keby plnenie poskytovala sama. Poskytovateľ je zodpovedný za všetky škody spôsobené vlastným zavinením alebo zavinením jeho subdodávateľov počas plnenia a vzniknuté škody na vlastné náklady odstráni.
  2. Počas doby trvania tejto zmluvy je Poskytovateľ povinný písomne oznámiť Objednávateľovi do troch (3) dní všetky zmeny týkajúce sa jeho obchodného mena, sídla alebo miesta podnikania, predmetu činnosti, štatutárnych orgánov vrátane spôsobu ich konania voči tretím osobám, začatie vstupu do likvidácie poskytovateľa, začatie exekučného konania na majetok poskytovateľa a začatie konania podľa zákona č. 7/2005 Z. z. o konkurze a reštrukturalizácii.
  3. Poskytovateľ je povinný písomne oznámiť Objednávateľovi dátum zrušenia registrácie platiteľa DPH, dátum registrácie platiteľa DPH, a to bezodkladne potom ako nastane rozhodujúca skutočnosti.
  4. Poskytovateľ sa zaväzuje vysporiadať všetky právne vzťahy s tretími osobami, ktoré vytvorili, respektíve dodali časť služby, a to najmä uzatvorením príslušných autorských a iných zmlúv tak, aby tieto osoby nemohli uplatňovať voči Objednávateľovi akékoľvek nároky, vyplývajúce im z osobnostných, autorských, priemyselných práv, práv súvisiacich s autorským právom či iných obdobných práv v súvislosti s dodanou službou.
  5. Poskytovateľ môže poskytovaním služby poveriť iba osoby, ktoré majú požadovanú kvalifikáciu, a ktoré vykonávajú potrebné práce/služby podľa podmienok dohodnutých v tejto zmluve alebo stanovených všeobecne záväznými právnymi predpismi.
  6. Poskytovateľ berie na vedomie, že časť finančných prostriedkov na zaplatenie ceny poskytnutej služby bude poskytnutá z verejných zdrojov a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa poskytovateľ zaväzuje dodržiavať všetky všeobecne záväzné právne predpisy platné na území Slovenskej republiky, ako aj inštrukcie Objednávateľa, ktoré mu budú v tejto súvislosti dané a súčasne sa zaväzuje poskytnúť Objednávateľovi alebo kontrolným orgánom všetku vyžiadanú súčinnosť. Poskytovateľ je povinný strpieť výkon kontroly/auditu súvisiaceho s dodávanými službami kedykoľvek počas platnosti a účinnosti zmluvy o poskytnutí nenávratného finančného príspevku na projekt „Zvýšenie kvality vzdelávania na Gymnáziu Golianova 68 v Nitre“ uzatvorenej medzi riadiacim orgánom a Objednávateľom, a to oprávnenými osobami a poskytnúť im všetku potrebnú súčinnosť, oprávnené osoby sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Certifikačný orgán a nimi poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ**,**
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

## Článok XII

## Doručovanie

* 1. Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom. V prípade e-mailovej komunikácie je zmluvná strana povinná najneskôr do troch (3) pracovných dní zaslať písomný prejav vôle, ktorý potvrdzuje e-mailovú komunikáciu.
  2. Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.
  3. V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to najmä v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.

## XIII.

## Ochrana osobných údajov

**13.1** Zmluvné strany dodržiavajú pri spracúvaní osobných údajov ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“). Podľa tejto Zmluvy sa obe Zmluvné strany považujú za prevádzkovateľov vo vzťahu k osobným údajom kontaktných osôb a ďalších spolupracujúcich osôb uvedených v tejto Zmluve alebo potrebných na plnenie tejto Zmluvy.

**13.2.** Zmluvné strany spracúvajú tieto osobné údaje kontaktných osôb: meno, priezvisko, titul, e-mailová adresa, telefónne číslo, firemná adresa, pracovná pozícia/funkcia, podpis; Zmluvné strany prehlasujú, že majú právny základ na poskytnutie (prenos) osobných údajov a dotknutá osoba bola informovaná o poskytnutí osobných údajov druhej Zmluvnej strane. Vyhlásenie o spracúvaní osobných údajov obsahuje náležitosti vyžadované Nariadením resp. Zákonom.

**13.3**. Na základe žiadosti Zmluvnej strany sa zaväzuje druhá Zmluvná strana kedykoľvek preukázať poskytnutie informácií o spracúvaní osobných údajov vrátane prenosu osobných údajov v zmysle vyššie uvedených ustanovení.

## Článok XIV.

## Záverečné ustanovenia

* 1. Táto zmluva sa uzatvára na dobu určitú, a to do splnenia všetkých záväzkov zmluvných strán, súvisiacich s implementáciou projektu „Zvýšenie kvality vzdelávania na Gymnáziu Golianova 68 v Nitre“, Kód ITMS projektu: 312011V658, tj. maximálne do termínu 31.12.2022.
  2. Na vzťahy medzi zmluvnými stranami vyplývajúce z tejto zmluvy, ale ňou výslovne neupravené, sa vzťahujú príslušné ustanovenia zákona č. 513/1991 Zb. Obchodného zákonníka v znení neskorších predpisov a ostatných súvisiacich všeobecne záväzných právnych predpisov.
  3. Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.
  4. Akékoľvek zmeny a doplnky obsahu zmluvy možno uskutočniť len písomne vo forme očíslovaných dodatkov po predchádzajúcej dohode oboch zmluvných strán a v zmysle §18 ods. 1 a 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a je vyhotovená v štyroch (4) rovnopisoch, dva (2) rovnopisy pre objednávateľa a dva (2) pre poskytovateľa.
  5. Neoddeliteľnou súčasťou je príloha č. 1 zmluvy Rozpočet a špecifikácia a príloha č. 2 zmluvy Zoznam subdodávateľov/Čestné vyhlásenie.

V ............................., dňa ....................... V ......................., dňa .................

................................................. .....................................................

za Objednávateľa: za Poskytovateľa:

**Príloha č. 2 Zoznam subdodávateľov/Čestné vyhlásenie**

# Zoznam subdodávateľov

(čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v podlimitnej zákazke na uskutočnenie stavebných prác - predmet zákazky: „**Zvýšenie kvality vzdelávania na Gymnáziu Golianova 68 v Nitre - Exkurzie”.**“

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch: (napr. identifikačné údaje, druh prác, podiel prác v %...)
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

...................................................................................

meno, priezvisko a podpis oprávneného zástupcu uchádzača

1. vyberie relevantné [↑](#footnote-ref-1)